Gandbol 2024-yilgi Yozgi Olimpiada oʻyinlarida – erkaklar jamoalari oʻrtasida saralash

Gandbol boʻyicha erkaklar oʻrtasidagi Olimpiada turniriga saralash 2023-yilning yanvaridan 2024-yilning martigacha boʻlib oʻtgan. Oʻyinlarda ishtirok etish uchun oʻn ikki jamoaga kvota oʻrinlari ajratildi: mezbonlar, jahon chempioni, toʻrtta qitʼa musobaqalari gʻoliblari (Afrika, Yevropa, Osiyo va Okeaniya, va Amerika) va mos ravishda IHF Jahon Olimpiya saralash turnirlarining oltita jamoasi.

Natija

Mezbon mamlakat

Jahon chempionati 
Jahon chempioni toʻgʻridan-toʻgʻri Olimpiada oʻyinlariga yoʻllanma oladi. Mezbon mamlakat Fransiya kumush medalni qoʻlga kiritganligi sababli, keyingi oltita eng yaxshi oʻrinni egallagan jamoalar (3–8 oʻrinlarni egallagan jamoalar) Olimpiada saralash turnirlarida ishtirok etish huquqiga ega boʻlgan. Agar biron bir jamoa oʻzining qitʼa musobaqasi orqali toʻgʻridan-toʻgʻri Olimpiada oʻyinlariga yoʻllanma olsa, roʻyxat toʻqqizinchi oʻringa (yoki undan ham pastroqqa) koʻchiriladi.

Qitʼa saralash bahslari

Yevropa 
Yevropa chempionati finali Fransiya va Daniya oʻrtasida boʻlib oʻtgani bois, 3-oʻrin uchun Shvetsiya va Germaniya oʻrtasidagi oʻyinda gʻolib boʻlgan va yutqazgan har ikki jamoa Olimpiada turniriga yoʻllanmani qoʻlga kiritgan (Fransiya mezbon, Daniya esa jahon chempioni). Bundan tashqari, Olimpiada oʻyinlari yoki Olimpiada saralash turnirlarida (2023-yilgi jahon chempionati orqali) eng yaxshi oʻrinni egallagan ikkita jamoa boʻlgan Portugaliya va Avstriya ham Olimpiada saralash turnirlarida ishtirok etish huquqiga ega edilar.

Amerika 
Panamerika oʻyinlarining gandbol turniri gʻolibi toʻgʻridan-toʻgʻri Olimpiadaga yoʻllanma olgan. Olimpiada saralash turnirlarida ishtirok etish yoʻllanmasi Panamerika oʻyinlarining gandbol turnirida ikkinchi oʻrin sohiblariga berilgan.

Osiyo 
2023-yilning 18-28-oktabr kunlari Qatar poytaxti Doha shahridagi Duhail gandbol sport zalida boʻlib oʻtgan Osiyo saralash turnirida 11 jamoa ishtirok etgan.

Afrika
Afrika chempionlari to'g'ridan-to'g'ri Olimpiadaga yo'llanma olgan. Ikkinchi va uchinchi o‘rin egalariga Olimpiada saralash turniri yo‘llanmasi berilgan.

Olimpiada saralash turnirlari

Saralashdan oʻtgan jamoalar 
Uchta saralash turniri oʻtkazilgan. Yuqorida aytib oʻtilgan beshta musobaqa orqali faqat oʻn ikkita munosib jamoa ushbu turnirlarda qatnashish huquqiga ega boʻlgan:
 Jahon chempionatining eng yaxshi oltita jamoasi, oʻz qitʼa chempionatida ishtirok etmagan jamoalar turnirda qatnashish huquqiga ega boʻlgan.
 Jahon chempionatida har bir qitʼaning eng yuqori oʻrinni egallagan jamoalari qitʼa reytingini aniqlash maqsadida qitʼa sharafini himoya qilgan. Birinchi oʻrinni egallagan qitʼa (Yevropa) turnir uchun yana ikkita oʻrinni qoʻlga kiritgan. Ikkinchi (Afrika), uchinchi (Osiyo) va toʻrtinchi (Amerika) qitʼalar bittadan oʻrinni egallagan. Agar Okeaniya jahon chempionatida 8–12-oʻrinlarni egallagan boʻlsa, oxirgi oʻrin Okeaniya jamoasiga tegishli boʻlar edi. Okeaniyaning hech bir jamoasi bu shartni bajarmagani uchun ikkinchi oʻrindagi qitʼa uning oʻrniga qoʻshimcha oʻrin olgan.
 Oʻn ikkita jamoa quyidagi jadvalga muvofiq toʻrtta jamoadan iborat uchta savatga ajratilgan. Har bir savatdan eng yaxshi ikkita jamoa 2024-yilgi Olimpiada oʻyinlariga yoʻllanma olgan.

Mezbon davlatlar 2024-yil 2-fevralda eʼlon qilingan.

2024-yilgi Olimpiada saralash turniri #1 
U 2024-yil 14–17-mart kunlari Ispaniyaning Granollers shahrida boʻlib oʻtgan.

2024-yilgi Olimpiada saralash turniri #2 
2024-yilning 14-17-mart kunlari Germaniyaning Hanover shahrida boʻlib oʻtgan.

2024-yilgi Olimpiada saralash turniri #3 
U 2024-yilning 14–17-mart kunlari Vengriyaning Tatabanya shahrida boʻlib oʻtgan.

Yana qarang 
 Gandbol 2024-yilgi Yozgi Olimpiada oʻyinlarida - Ayollar jamoalari oʻrtasida saralash

Manbalar 

2024-yilgi yozgi Olimpiya oʻyinlarida gandbol
2024-yilgi Yozgi Olimpiada oʻyinlarida erkaklar bahslari